Xoghayaha cusubi waxa bulshada ka dalbaday inay kala shaqeeyaan horumarinta caasimadda, waxaanu ammaanay xoghayihii hore oo uu tilmaamay inuu wax qabtay muddadii uu joogay, waxaannu yidhi; “Xilku waa wax Ilaahay kugula xisaabtamayo ummadana waa adeeg aad u adeegayso, waxaanan bulshada ka codsanayaa inay iigu duceeyaan xilkan la ii magacaabay in Illaahey igu asturo, xoghayihii horena waan uga mahad celinayaa sidii wanaagsaneyd ee intii uu halkan joogay wax uga qabtay, sunaha dawladnimo ayaana ah in masuulka la bedalo oo xilkii shalay nin kale hayay maanta qof kale qabto, waxaanan jecelahay bedalkii faraha badnaa ee xoghayayaashuna in uu halkaasi ku hakado, qofkana marka la magacaabo waa in wakhti la siiyaa waxaana la ogaan karaa qofkani inuu hawshan qaban karo iyo inaanu qaban karin.
